cyanic-selkie/wikianc huggingface dataset:
ศูนย์เรียนรู้
ศูนย์เรียนรู้ (information commons) คือการเปลี่ยนแปลงของห้องสมุดหลายแห่งในประเทศไทยที่มีการปรับปรุงบริการ การตกแต่งภายในและภายนอกรวมทั้งมีการเรียกชื่อห้องสมุดเสียใหม่ว่าศูนย์เรียนรู้ หลายแห่งยังใช้ชื่อสำนักหอสมุด สำนักวิทยบริการ หอสมุด)
ศูนย์เรียนรู้ในห้องสมุด
ห้องสมุดมหาวิทยาลัยเห็นความสำคัญในการปรับเปลี่ยนบริการสำหรับนักศึกษาในยุคดิจิทัล จึงจัดบริการและเครื่องมือที่จำเป็นในการศึกษาค้นค้าวิจัย เช่น คอมพิวเตอร์พกพา ฐานข้อมูลอิเล็กทรอนิกส์ ห้องบริการจัดทำสื่อประกอบการเรียน ไว้ในสถานที่ที่มีบรรยากาศเชิญชวนให้นักศึกษาและอาจารย์เข้ามาสนทนาแลกเปลี่ยนความรู้และประสบการณ์ จัดบริการเครื่องดื่ม กาแฟ ไว้ในห้องสมุด จุดประสงค์มิใช่เพียงเพื่อให้เข้าห้องสมุดมากขึ้นแต่ต้องการเน้นการสร้างบรรยากาศในการแลกเปลี่ยนความรู้ อย่างมีชีวิตชีวา ศูนย์เรียนรู้ไม่เคร่งครัดว่าต้องเงียบเพราะเปิดโอกาสให้พูดคุยปรึกษาหารือและทำงานร่วมกัน อาจคล้ายกับCommon Rooms ในหอพักที่นักศึกษามาพบกัน ดื่มกาแฟ อ่านหนังสือพิมพ์ และดูโทรทัศน์ร่วมกัน
ธุรกิจการแสดง
ธุรกิจการแสดง (Show business) หรือที่รู้จักกันในชื่อ โชว์บิซ (show biz หรือ showbiz; ตั้งแต่ประมาณ ค.ศ. 1945) เป็นคำภาษาย่อยสำหรับทุกสิ่งที่เกี่ยวข้องกับอุตสาหกรรมบันเทิง ในแง่ธุรกิจ (รวมถึงผู้จัดการ ตัวแทน ผู้ผลิต และผู้จัดจำหน่าย) คำนี้ใช้กับองค์ประกอบที่สร้างสรรค์ (รวมถึง ศิลปิน นักแสดง นักเขียน นักดนตรี และช่างเทคนิค) และใช้กันทั่วไปตลอดคริสต์ศตวรรษที่ 20 แม้ว่าจะมีการใช้ครั้งแรกในวันที่พิมพ์ตั้งแต่ปี ค.ศ. 1850  ในเวลานั้นและจากนั้นอีกหลายสิบปี โดยทั่วไปจะมีคำว่า the ขึ้นต้นด้วย ในช่วงหลังของคริสต์ศตวรรษที่ 20 มีคุณภาพที่ซับซ้อนขึ้นเนื่องจากเป็นยุคของวาไรตีโชว์ แต่คำนี้ยังคงใช้งานอยู่ในอุตสาหกรรมบันเทิงสมัยใหม่ และยังมีความเกี่ยวข้องกับอุตสาหกรรมแฟชั่น (การสร้างเทรนด์และแฟชั่น) และการได้รับสิทธิ์ในทรัพย์สินทางปัญญาจากการวิจัยที่ลงทุนในธุรกิจบันเทิง
ลิมโฟไซต์
ลิมโฟไซต์ (lymphocyte) เป็นเม็ดเลือดขาวชนิดหนึ่ง ที่ทำหน้าที่เป็นส่วนหนึ่งของระบบภูมิคุ้มกันของสัตว์มีกระดูกสันหลัง รวมถึงมนุษย์ อาจแบ่งออกเป็นเซลล์เอ็นเค (natural killer/NK cell, ทำหน้าที่ในระบบภูมิคุ้มกันแบบพื้นฐานและการทำลายเซลล์) เซลล์ที (ระบบภูมิคุ้มกันแบบปรับตัวและการทำลายเซลล์) และเซลล์บี (ระบบภูมิคุ้มกันแบบปรับตัว ทำงานผ่านแอนติบอดี) เป็นเซลล์ที่พบเป็นส่วนใหญ่ในระบบน้ำเหลือง (lymph) จึงได้ชื่อว่าลิมโฟไซต์ ("เซลล์น้ำเหลือง")
วัดมัชฌิมาวาส (จังหวัดสงขลา)
วัดมัชฌิมาวาส เป็นพระอารามหลวงชั้นตรี เดิมเป็นชนิดวรวิหาร ปัจจุบันเป็นชนิดสามัญ ตั้งอยู่ที่ 222 หมู่ 11 ถนนไทรบุรี ตำบลบ่อยาง อำเภอเมืองสงขลา จังหวัดสงขลา
ประวัติ
วัดมัชฌิมาวาส เดิมชื่อ วัดเลียบ วัดกลาง วัดยายศรีจันทร์ เมื่อ 400 ปีมาแล้ว ยายศรีจันทร์ คหบดีผู้มั่งคั่งในเมืองสงขลา ได้อุทิศเงินสร้างขึ้น ต่อมาประชาชนพากันเรียกว่า "วัดกลาง" มีผู้สร้างวัดในจังหวัดสงขลาขึ้นทางทิศเหนือวัดหนึ่งชื่อวัดเลียบ แล ทิศใต้สร้างอีกวัดหนึ่งชื่อวัดโพธิ์ ชาวสงขลาจึงเรียกวัดยายศรีจันทร์ว่าวัดกลาง พ.ศ. 2431 พระเจ้าน้องยาเธอ กรมหมื่นวชิรญาณวโรรส เสด็จเมืองสงขลา ทรงเปลี่ยนชื่อวัดเป็นภาษาบาลีว่า วัดมัชฌิมาวาส
พิพิธภัณฑ์ภัทรศีลสังวร
พิพิธภัณฑ์ภัทรศีลสังวร เป็นที่เก็บวัตถุโบราณต่าง ๆ ซึ่งรวบ รวมได้จากเมืองสงขลา สทิงพระ ระโนด และอื่น ๆ ซึ่งเป็นหลักฐานที่สำคัญทางประวัติศาสตร์
เงินกู้นอกระบบ
เงินกู้นอกระบบ (Loan shark) คือ บุคคลหรือนิติบุคคลที่เสนอเงินกู้ที่ไม่มีหลักประกันในอัตราดอกเบี้ยสูงแก่บุคคลที่ต้องการความช่วยเหลือทางการเงินอย่างสิ้นหวัง พวกเขามักกำหนดเป้าหมายไปยังบุคคลที่อยู่ในกลุ่มอ่อนแอทางด้านการเงิน เช่น ผู้ที่มีประวัติเครดิตไม่ดีหรือมีรายได้น้อย ซึ่งอาจมีปัญหาในการขอสินเชื่อจากสถาบันการเงินแบบดั้งเดิม คนปล่อยเงินกู้มักจะใช้การคุกคามและการข่มขู่เพื่อเรียกเก็บเงินจากเงินกู้ และอาจเรียกเก็บค่าธรรมเนียม ค่าปรับ หรืออัตราดอกเบี้ยที่สูงเกินไป
กฏหมายที่ใช้ควบคุม
พระราชบัญญัติห้ามเก็บดอกเบี้ยเกินอัตรา พ.ศ. 2560 บังคับใช้กับบุคคลทั่วไป ไม่ได้บังคับใช้กับธุรกิจการเงิน จึงทำให้ธนาคารพาณิชย์ และ ธุรกิจการเงินอื่นๆ สามารถคิดอัตตราดอกเบี้ยได้เกินร้อยละ 15 ต่อปี เพราะมีประกาศจาก ธปท. และ กระทรวงการคลัง (ประเทศไทย) รองรับให้คิดอัตราดอกเบี้ยและค่าธรรมเนียมได้ตามรูปแบบธุรกิจการเงินแต่ละประเภท
ฟรีดริช กุสทัฟ ยาค็อพ เฮ็นเลอ
ฟรีดริช กุสทัฟ ยาค็อพ เฮ็นเลอ (Friedrich Gustav Jakob Henle; 9 กรกฎาคม ค.ศ. 1809 – 13 พฤษภาคม ค.ศ. 1885) เป็นพยาธิแพทย์และนักกายวิภาคศาสตร์ชาวเยอรมัน เกิดที่เมืองเฟือร์ทในราชอาณาจักรบาวาเรีย เข้าเรียนด้านการแพทย์ที่มหาวิทยาลัยไฮเดิลแบร์คและมหาวิทยาลัยบ็อน ก่อนจะทำงานด้านกายวิภาคศาสตร์ที่เบอร์ลิน ต่อมาในปี ค.ศ. 1844 เขาเป็นอาจารย์สอนที่มหาวิทยาลัยไฮเดิลแบร์ค และย้ายไปเกิททิงเงิน เฮ็นเลอตีพิมพ์ คู่มือระบบกายวิภาคศาสตร์มนุษย์ (Handbook of Systematic Human Anatomy) ซึ่งเป็นตำราด้านกายวิภาคศาสตร์ที่มีข้อมูลครบถ้วนที่สุดในเวลานั้น และพัฒนาแนวคิดที่เป็นต้นแบบให้โรแบร์ท ค็อค ค้นพบทฤษฎีเชื้อโรคในเวลาต่อมา เขาเสียชีวิตที่เกิททิงเงินในปี ค.ศ. 1885
ธงชาติฮอนดูรัส
รายละเอียดธงชาติฮอนดูรัส ประกอบด้วยแถบสามแถบแนวนอน ความกว้างเท่ากัน เรียงกันเป็นรูปสี่เหลี่ยมผืนผ้า สัดส่วนโดยรวมกว้าง 1 ส่วน ยาว 2 ส่วน สอบแถบบนเป็นสีฟ้า หมายถึงมหาสมุทรแปซิฟิกและทะเลแคริบเบียน แถบกลางสีขาวหมายถึงผืนแผ่นดินซึ่งคั่นกลางทะเลและมหาสมุทรทั้งสอง รวมทั้งยังหมายถึงสันติภาพและความเจริญรุ่งเรืองแห่งประชาชน  กลางแถบขาวมีรูปดาวห้าแฉกสีฟ้าทั้งห้าดวงเรียงแถวเป็นรูปกากบาททแยง เป็นสัญลักษณ์รัฐชาติทั้งห้ารัฐที่ร่วมกันก่อตั้งสหพันธรัฐอเมริกากลางในอดีต อันได้แก่ คอสตาริกา กัวเตมาลา นิการากัว ฮอนดูรัส เอลซัลวาดอร์ และแสดงถึงความหวังว่าในอนาคตรัฐชาติทั้ง 5 รัฐนี้อาจมีโอกาสกลับมารวมกันเป็นหนึ่งอีกครั้ง
เรือของพลเรือนและรัฐบาลฮอนดูรัสจะชักธงชาติเป็นเครื่องหมายสำคัญประจำเรือ ส่วนเรือรบในบังคับของกองทัพเรือฮอนดูรัสจะชักธงนาวีขึ้นเป็นสัญลักษณ์ โดยธงดังกล่าวมีลักษณะคล้ายธงชาติ แต่เปลี่ยนเครื่องหมายกลางธงเป็นรูปตราแผ่นดินมีแถวโค้งของดาว 5 ดวงอยู่เบื้องล่าง
การบริจาคโลหิต
การบริจาคโลหิต คือการเก็บโลหิตจากผู้มีความประสงค์จะบริจาค เลือดนั้นนำไปใช้สำหรับการถ่ายเลือด และ/หรือการเยียวยาทางชีวเภสัชวิทยาโดยกระบวนการที่เรียกว่า การแยกส่วน (การแยกองค์ประกอบของเลือดครบ) การบริจาคอาจบริจาคเลือดครบ หรือเฉพาะองค์ประกอบหนึ่งของเลือดโดยตรง (apheresis) ก็ได้ ธนาคารเลือดมักเป็นผู้ดำเนินการเก็บเลือดและกระบวนการต่อจากนั้น
ผู้ประสงค์จะบริจาคโลหิตจะได้รับการประเมินปัจจัยต่าง ๆ ซึ่งอาจทำให้เลือดไม่ปลอดภัย ขั้นตอนการคัดกรองมีการทดสอบโรคที่สามารถส่งต่อได้ทางการถ่ายเลือด เช่น เอชไอวีและไวรัสตับอักเสบ ผู้บริจาคต้องตอบคำถามเกี่ยวกับประวัติทางการแพทย์และรับการทดสอบทางกายสั้น ๆ เพื่อให้แน่ใจว่าการบริจาคโลหิตไม่ส่งผลอันตรายต่อสุขภาพของผู้บริจาค ความถี่ของการบริจาคโลหิตนั้นขึ้นอยู่กับองค์ประกอบของเลือดที่บริจาคและกฎหมายของประเทศนั้น ๆ ตัวอย่างเช่น ในสหรัฐอเมริกา ผู้บริจาคสามารถบริจาคเลือดครบได้ทุก 8 สัปดาห์ (56 วัน) และบริจาคเฉพาะเกล็ดเลือดได้ทุก 3 วัน
กีฬาฟุตบอลในโอลิมปิกฤดูร้อน 1996
การแข่งขันฟุตบอลในโอลิมปิกฤดูร้อน 1996 เป็นการแข่งขันกีฬาฟุตบอลในกีฬาโอลิมปิกฤดูร้อนครั้งที่ 26 ที่เมืองแอตแลนตา ประเทศสหรัฐ ระหว่างวันที่ 20 กรกฎาคม - 3 สิงหาคม พ.ศ. 2539 จัดขึ้นที่สนาม ซึ่งการแข่งขันกีฬาฟุตบอลครั้งนี้มีการแข่งขันทั้งหมด 2 รายการ คือ ประเภททีมชาย 1 รายการ และประเภททีมหญิง 1 รายการ โดยมีนักกีฬาเข้าร่วมแข่งขัน 387 คน จาก 21 ประเทศ
ทีมหญิง
=ผลการแข่งขัน=
การบริจาคโลหิต
ขั้นตอนการบริจาคโลหิต
หลังบริจาคโลหิตจำเป็นต้องดื่มเครื่องดื่มที่เจ้าหน้าที่จัดไว้บริการให้ และนั่งพักสักระยะหนึ่ง เพื่อสังเกตอาการหลังบริจาคโลหิต
คุณสมบัติผู้บริจาค
เพื่อที่ผู้บริจาค จะไม่ต้องเสียเวลาโดยไม่จำเป็น ในการรอบริจาค ผู้บริจาคควรสำรวจตนเองว่า มีคุณสมบัติเพียบพร้อมสำหรับการบริจาคหรือไม่ ซึ่งผู้บริจาค ควรมีคุณสมบัติต่าง ๆ ดังนี้
การบริจาค
เมื่อถึงหน่วยบริจาครับบริจาคโลหิต จะมีผู้เชี่ยวชาญหรือเจ้าหน้าที่ปฏิบัติงาน นำใบกรอกเพื่อเขียนประวัติของผู้บริจาคและเซ็นชื่อยินยอม และยอมรับว่าข้อมูลทั้งหมดเป็นความจริง
หลังจากนั้นผู้บริจาคจะถูกพามานอนบนเตียงบริจาคเพื่อเจาะเข็มเข้าเส้นเลือด เพื่อนำโลหิตใส่ยังถุงโลหิต เป็นจำนวน 350 – 450 มิลลิลิตร เจ้าหน้าที่นำเข็มเจาะออก ควรนอนพักเพื่อปรับสภาพสักครู่
เมื่อลุกออกจากเตียง ควรรับอาหารว่าง ที่ทางหน่วยบริการจัดเตรียมไว้ ซึ่งหลักๆ ได้แก่ น้ำหวาน (น้ำแดง) และ ขนมที่มีธาตุเหล็ก พร้อมทั้งรับธาตุเหล็กกลับไปรับประทาน
การปฏิบัติตัวหลังการบริจาค
หลังจากการบริจาคโลหิตแล้ว ผู้บริจาคควรปฏิบัติตนหลังการบริจากตามคำแนะนำ เพื่อประโยชน์ของผู้บริจาคเอง ดังนี้
โลหิตรวม Whole Blood
บริจาคได้ทุก 3 เดือน ใช้กับผู้ป่วยที่เกิดภาวะสูญเสียโลหิตเฉียบพลัน เช่น อุบัติเหตุ ผ่าตัด เลือดออกในกระเพาะอาหาร การคลอดบุตร
เม็ดเลือดแดง Red Cells
บริจาคได้ทุก 4 เดือน ใช้รักษาผู้ป่วยที่สูญเสียโลหิตจากอุบัติเหตุ การผ่าตัดใหญ่ โรคโลหิตจางธาลัสซีเมีย ใช้เวลาในการบริจาค 45 นาที
เกล็ดเลือด Platelets
เกล็ดเลือด คือ ส่วนประกอบของเลือดช่วยทำให้เลือดแข็งตัว และช่วยอุดรอยฉีกขาดของเส้นเลือด เกล็ดเลือดมีอายุสั้นเมื่อออกมานอกร่างกายจะมีอายุประมาณ 5 วัน ต้องเก็บรักษาไว้ที่อุณหภูมิ 22 องศา พร้อมกับการเขย่าเบาๆ ตลอดเวลา
ผู้บริจาคจะถูกเจาะแขนข้างหนึ่ง บริจาคด้วยเครื่องแยกส่วนประกอบโลหิตอัตโนมัติ (Blood Cell Separator Device) เครื่องจะปั่นแยกเกล็ดเลือดไว้โดยคืนส่วนอื่นกลับสู่ร่างกาย
บริจาคได้ทุก 1 เดือน ใช้รักษาผู้ป่วยที่ภาวะเกล็ดเลือดโลหิตต่ำและมีปัญหาเลือดออกไม่หยุด เช่น ไข้เลือดออก มะเร็งเม็ดเลือดขาว ใช้เวลาในการบริจาค 1–2 ชั่วโมง
พลาสมา Plasma
พลาสมา คือส่วนประกอบของโลหิตที่มีลักษณะเป็นของเหลวสีเหลืองใสซึ่งประกอบด้วย น้ำ 92% สารโปรตีน 8% การบริจาคพลาสมา บริจาคด้วยเครื่องแยกส่วนประกอบโลหิตอัตโนมัติ (Blood Cell Separator Device) เครื่องจะปั่นแยกพลาสมาไว้โดยคืนส่วนอื่นกลับสู่ร่างกาย
- ผู้ชาย น้ำหนักมากกว่า 50 กิโลกรัม
- ผู้หญิง น้ำหนักมากกว่า 60 กิโลกรัม ผู้ที่มีอาการช็อคจากการขาดน้ำ ผลิตเซรุ่มป้องกันไวรัสตับอักเสบ บี และเซรุ่มป้องกันโรคพิษสุนัขบ้า
บริจาคได้ทุก 14 วัน ใช้เวลาในการบริจาค 45 นาที
สเต็มเซลล์ Stem Cells
การลงทะเบียนอาสาสมัครบริจาคสเต็มเซลล์ต้องลงทะเบียนพร้อมการบริจาคโลหิต
แพนอเมริกันเกมส์ 1971
กีฬาแพนอเมริกันเกมส์ 1971 (1971 Juegos Panamericanos) การแข่งขันนี้จัดขึ้นที่กาลี ประเทศโคลอมเบีย ระหว่างวันที่ 30 กรกฎาคม – 13 สิงหาคม ค.ศ. 1971
ตารางสรุปเหรียญรางวัล
หากต้องการจัดเรียงตารางนี้ตามประเทศ จำนวนเหรียญรางวัลทั้งหมด หรือคอลัมน์อื่นๆ ให้คลิกที่ไอคอน ถัดจากชื่อคอลัมน์
การนับเหรียญสำหรับ สหรัฐ, คิวบา และ แคนาดา นั้นมีข้อโต้แย้ง
คริสทีนา โกรเซอ
คริสทีนา โกรเซอ (Christina Große; เกิด 23 กันยายน ค.ศ. 1970) เป็นนักแสดงหญิงชาวเยอรมัน เธอแสดงภาพยนตร์มากว่า 70 เรื่อง ตั้งแต่ปี ค.ศ. 1995
กองทัพสโลวาเกีย
กองทัพสาธารณรัฐสโลวาเกีย (Ozbrojené sily Slovenskej Republiky) เป็นกองกำลังของสโลวาเกีย ประกอบไปด้วย กองทัพบก กองทัพอากาศ และ หน่วยสนับสนุน. กำลังพลทั้งหมด 15,996 นาย และ พลเรือน 3,761 นาย. ตั้งแต่ ค.ศ. 1940 - 1989, กองทัพประชาชนเชโกสโลวัก (มีกำลังพลประจำการ 200,000 นาย) เป็นกองกำลังส่วนหนึ่งของกลุ่มกติกาสัญญาวอร์ซอ. ภายหลังการแยกประเทศในปี ค.ศ. 1992 ได้มีการจัดระเบียบส่วนราชการกองทัพให้สอดคล้องสถานการณ์ปัจจุบัน ต่อมาสโลวาเกียได้เข้าร่วมสมาชิกขององค์การสนธิสัญญาป้องกันแอตแลนติกเหนือ เมื่อวันที่ 29 มีนาคม ค.ศ. 2004. ตั้งแต่ ค.ศ. 2006 กองทัพสโลวักได้ยกเลิกระบบการเกณฑ์ทหาร โดยเปลี่ยนไปใช้ระบบพลอาสาสมัคร.
การสังหารหมู่ที่พ่ากั่น
ในคืนวันที่ 23 ตุลาคม พ.ศ. 2565 กองทัพอากาศพม่าได้เปิดฉากโจมตีทางอากาศหลายครั้งในเมืองพ่ากั่น รัฐกะชีน ภาคเหนือของประเทศพม่า เป้าหมายอยู่ในเขตปกครองอะนางปา พื้นที่กองพลที่ 9 ขององค์การเอกราชกะชีน (KIO) โดยเป้าโจมตีเป็นคอนเสิร์ตกลางแจ้งที่ส่งผลให้มีพลเรือนเสียชีวิตอย่างน้อย 80 คน รวมทั้งเจ้าหน้าที่องค์การเอกราชกะชีน และนักดนตรีในงาน
เหตุการณ์
ตามคำให้การของพยาน เครื่องบินขับไล่ 2–3 ลำบินอยู่เหนือคอนเสิร์ตกลางแจ้งในเขตการปกครองอะนางปา เมืองพ่ากั่น เมื่อเวลาประมาณ 20.00 น. ของวันที่ 23 ตุลาคม และได้โจมตีด้วยระเบิดสี่ครั้งในสถานที่ดังกล่าว มีรายงานว่าเครื่องบินเจ็ตเหล่านั้นบินจากท่าอากาศยานนานาชาติมัณฑะเลย์ ส่วนใหญ่ประกอบด้วยเครื่องบินฝึก/โจมตี ยาโกเลฟ ยัค-130 ซึ่งประจำการในฝูงบินจู่โจมที่ 62 การโจมตีครั้งนี้ได้ประโยชน์จากไฟสปอร์ตไลต์ของคอนเสิร์ตที่กำลังทำการแสดงในขณะนั้นใกล้กับพื้นที่เป้าหมายซึ่งจัดงานโดยองค์การเอกราชกะชีน คอนเสิร์ตมีขึ้นเพื่อเฉลิมฉลองวาระครบรอบ 62 ปีการก่อตั้งองค์การเอกราชกะชีน โดยยอดผู้เสียชีวิตเบื้องต้นมีกว่า 80 ราย ส่วนใหญ่เป็นพลเรือนที่มาร่วมงาน รวมทั้งนักร้องและบุคคลชาวกะชีนที่มีชื่อเสียง มีเจ้าหน้าที่และทหารระดับสูงขององค์การเอกราชกะชีนได้รับบาดเจ็บจำนวนหนึ่งเช่นกัน ซึ่งผู้ได้รับบาดเจ็บรวมมีมากกว่า 100 ราย รัฐบาลทหารปฏิเสธการโจมตี โดยระบุว่าพวกเขาได้ทิ้งระเบิดฐานทัพกะชีนและปฏิบัติตามกฎการสู้รบตามอนุสัญญาเจนีวาสี่ฉบับ แถลงการณ์ของพวกเขายังระบุด้วยว่ารายงานการเสียชีวิตของพลเรือนและนักแสดงนั้นมาจากข่าวปลอม เป็นความเท็จ และการข่มขู่
ในบรรดาผู้เสียชีวิตหลายสิบรายในการโจมตีรวมถึงนักแสดง ลาตอซอเดง (Lahtaw Zau Ding), นักร้อง ออระลี (Aurali), ยอลวี (Galau Yaw Lwi), นักเปียโน โกกีง (Ko King) ซึ่งได้รับการยืนยันการเสียชีวิต กลุ่มข่าวกะชีน (KNG) กล่าวว่าผู้จัดงานได้เชิญนักร้องและนักแสดง 9 คนมาสร้างความบันเทิงให้กับผู้ชมเพื่อเฉลิมฉลองวันครบรอบขององค์การเอกราชกะชีน การเสียชีวิตมากกว่า 80 คนของผู้ร่วมในงานคอนเสิร์ตทำให้เป็นเหตุโจมตีพลเรือนที่ร้ายแรงที่สุดนับตั้งแต่มีการเริ่มสงครามกลางเมืองครั้งใหม่ มีรายงานว่าระเบิดลูกหนึ่งตกลงมาใกล้เวที ฆ่านักแสดงสามคนขณะที่พวกเขากำลังแสดง
หลังจากการสังหารหมู่ กองกำลังที่ด่านรักษาความปลอดภัยของหมู่บ้านกีนซีได้หยุดรถที่นำผู้บาดเจ็บไปยังเมืองพ่ากั่นและมยิจีนา
การตอบสนองของนานาชาติ
องค์การสหประชาชาติได้ออกแถลงการณ์แสดงความห่วงใยและเสียใจอย่างสุดซึ้งต่อรายงานการใช้กำลังที่รุนแรงและไม่เหมาะสมต่อพลเรือนที่ไม่มีอาวุธ
ปรัก สุคน (ប្រាក់ សុខុន) ประธานที่ประชุมรัฐมนตรีต่างประเทศอาเซียนออกแถลงการณ์เมื่อวันที่ 25 ตุลาคม โดยแสดงความกังวลอย่างยิ่งหลังการโจมตีทางอากาศ รวมทั้งเหตุการณ์การวางระเบิดเรือนจำอินเส่งในย่างกุ้งเมื่อเร็ว ๆ นี้ เขาตั้งข้อสังเกตด้วยความวิตกและเรียกร้องให้มีการยับยั้งชั่งใจและยุติความรุนแรง
มัตสึโนะ ฮิโรกาซุ (松野 博一) หัวหน้าเลขาธิการคณะรัฐมนตรีญี่ปุ่นประณามการโจมตีในแถลงการณ์ที่เรียกร้องให้ยุติความรุนแรงในพม่า ให้มีการปล่อยตัวผู้ต้องขังรวมทั้งอองซานซูจี และการฟื้นฟูรัฐบาลประชาธิปไตย
โซอี แดเนียล (Zoe Daniel) สมาชิกสภาผู้แทนราษฎรของออสเตรเลียเรียกร้องให้คว่ำบาตรพม่าทันทีหลังจากเหตุสังหารหมู่
การตอบสนองภายในประเทศ
กองกำลังติดอาวุธของกองทัพเอกราชกะชีน (KIA) ลดธงครึ่งเสาเพื่อรำลึกถึงเหยื่อของการโจมตีทางอากาศของพม่า พลเอกกูนมอ (Sumlut Gun Maw) ผู้นำของกองทัพเอกราชกะชีน แถลงสรุปข้อความในจดหมายอย่างเป็นทางการที่ส่งไปยังนายพลอาวุโสมี่นอองไลง์ว่า "น้ำตาและเสียงร่ำไห้ของผู้ที่สูญเสียในการโจมตีทางอากาศครั้งนี้ทั้งหมดเป็นรายจ่ายที่ประเมินค่าไม่ได้"
รัฐบาลทหารออกแถลงการณ์ปฏิเสธการสังหารพลเรือนในการโจมตีทางอากาศ โดยอ้างว่าการโจมตีเป็นปฏิบัติการต่อต้านการก่อความไม่สงบตามกฎการสู้รบทั้งหมดของอนุสัญญาเจนีวา และการรายงานเกี่ยวกับการเสียชีวิตของพลเรือนเป็นข่าวปลอม หลังการโจมตีทางอากาศ กองทัพพม่าได้จัดตั้งจุดตรวจรักษาความปลอดภัยเพื่อป้องกันไม่ให้เจ้าหน้าที่ช่วยเหลือด้านมนุษยธรรมและเจ้าหน้าที่ปฐมพยาบาลเข้าหรือออกจากหมู่บ้านกีนซี ใกล้กับจุดเกิดเหตุ
กองกำลังติดอาวุธชาติพันธุ์ (Ethnic Armed Organizations, EAO) อื่น ๆ รวมถึงสหภาพแห่งชาติกะเหรี่ยง และพรรคก้าวหน้าแห่งชาติกะเหรี่ยง ประณามการโจมตีทางอากาศ เขตปกครองตนเองว้าออกแถลงการณ์แสดงความผิดหวังต่อการโจมตีและแสดงความเสียใจต่อเหยื่อการโจมตีทางอากาศ
นกฟินช์เจ็ดสี
นกฟินซ์เจ็ดสี หรือ นกสายรุ้ง (Gouldian Finch หรือ Rainbow Finch) เป็นนกที่มีสีสันสวยงาม มีถิ่นกำเนิดทางตอนเหนือของทวีปออสเตรเลีย
เครื่องต้นแบบผลิตไบโอดีเซล
เครื่องต้นแบบเพื่อผลิตไบโอดีเซล เป็นเครื่องผลิตไบโอดีเซลชนิดต่อเนื่อง ที่สามารถผลิตไบโอดีเซลจากน้ำมันปาล์มดิบที่มีกรดไขมันอิสระไม่เกินร้อยละ 5 โดยไบโอดีเซลที่ได้มีค่าตามมาตรฐานสากล ใช้พลังงานไฟฟ้าโดยใน 1 ชั่วโมงใช้พลังงานไฟฟ้า 7.854 กิโลวัตต์ มีกำลังการผลิต 150 ลิตรต่อวัน หรือ 6.25 ลิตรต่อชั่วโมง ตัวเครื่องต้นแบบมีขนาดกว้าง x ยาว x สูง เท่ากับ 2.1x5.7x2.5 เมตร น้ำหนักรวมโดยประมาณ 1.5 ตัน สามารถวางบนรถบรรทุก 6 ล้อ
แก๊สเชื้อเพลิง
แก๊สเชื้อเพลิง เป็นเชื้อเพลิงแบบหนึ่งที่ในสภาวะปกติอยู่ในรูปของแก๊ส ประกอบด้วยสารไฮโดรคาร์บอน (เช่น มีเทน หรือ โพรเพน) บวกกับไฮโดรเจน, คาร์บอนมอนอกไซด์ หรือสารประกอบอื่นๆ เป็นสารทีใช้สร้างพลังงานความร้อนหรือพลังงานแสงสว่างและสามารถส่งตามท่อออกจากแหล่งผลิตได้ แก๊สเชื้อเพลิงจะต้องถูกเติมกลิ่นเข้าไป เพื่อเตือนผู้ใช้หากเกิดการรั่วไหลเกิดขึ้น ในปัจจุบัน แก๊สที่ใช้ส่วนใหญ่คือ แก๊สธรรมชาติ
ชนิดของเชื้อเพลิง
แบ่งเป็น 2 ประเภทคือ แก๊สที่มนุษย์ผลิตขึ้น กับ แก๊สที่เกิดขึ้นเองโดยธรรมชาติ
แก๊สที่มนุษย์ผลิตขึ้น
ส่วนใหญ่ผลิตโดยขบวนการ gasification ได้แก่
การนำมาใช้งาน
ส่วนใหญ่ใช้ผลิตไฟฟ้า ผลิตความร้อน และหุงต้มในครัวเรือน
ทักษะแห่งศตวรรษที่ 21
ทักษะแห่งศตวรรษที่ 21 (21st century skills) ประกอบด้วยทักษะ ความสามารถ และการจัดการเรียนรู้ซึ่งนักการศึกษา ผู้นำธุรกิจ นักวิชาการ และหน่วยงานรัฐบาลมองว่าจำเป็นต่อการประสบความสำเร็จในสังคมและการงานในคริสต์ศตวรรษที่ 21 ขบวนการนี้เน้นไปที่ทักษะที่ผู้เรียนควรทำได้เพื่อเตรียมพร้อมต่อการเปลี่ยนแปลงที่รวดเร็วในสังคมแบบดิจิทัล ซึ่งในช่วงปลายคริสต์ศตวรรษที่ 20 ต่อคริสต์ศตวรรษที่ 21 สังคมมีการเปลี่ยนแปลงอย่างมากทั้งในด้านของเศรษฐกิจและเทคโนโลยี สร้างผลกระทบให้กับการทำงาน และนั่นทำให้เกิดความต้องการระบบการศึกษาที่เตรียมผู้เรียนให้พร้อมกับการทำงานนั้น ในคริสต์ทศวรรษ 1980 รัฐบาล นักการศึกษา ผู้จ้างงานรายใหญ่ต่างออกรายงานระบุทักษะสำคัญและกลยุทธ์การดำเนินงานเพื่อเป็นลู่ทางให้ผู้เรียนและคนทำงานมุ่งสู่ความต้องการของสังคมและการทำงานที่เปลี่ยนไป ทักษะหลายอย่างเหล่านั้นเกี่ยวข้องกับการเรียนรู้เชิงลึก เพื่อให้ผู้เรียนมีทักษะการให้เหตุผล การแก้ปัญหาซับซ้อนและการทำงานเป็นกลุ่ม ทักษะเหล่านี้แตกต่างจากทักษะทางวิชาการแบบดั้งเดิมที่เน้นองค์ความรู้เป็นฐาน
เวิ้งปีศาจ
เวิ้งปีศาจ เป็นภาพยนตร์แนวสยองขวัญ-ดราม่าสัญชาติไทย ผลงานการกำกับโดย "จรัญ วงษ์สัจจะ" กับการเปิดตำนานที่มีเรื่องราวความรักความแค้นของวิญญาณอาฆาตจากคนสองรุ่น คือรุ่นแม่สู่รุ่นลูก ซึ่งความแค้นได้ฝังวิญญาณสยองไว้ใต้ผืนน้ำ รอวันดับแค้นคนชั่วที่ก่อเวรก่อกรรมไว้อย่างสาหัส ออกฉายครั้งแรกเมื่อวันที่ 17 พฤษภาคม พ.ศ. 2550
เรื่องย่อ
จันทร์ ซึ่งกลายเป็นผีนางพรายที่เต็มไปด้วยแรงอาฆาตหลังจากถูกกลุ่มของผู้ใหญ่ขุนข่มขืนและฆ่าตาย เข้ม ลูกชายกำนันขุน เกิดหลงรัก นวล ลูกสาวคนเดียวของจันทร์ และคิดจะจัดการกับนวล ผีนางพรายจึงออกปกป้องลูกสาวด้วยความอำมหิต ในขณะที่นวลเองก็ได้พบกับ ร.ต.ต.ศักดิ์ จนเกิดรักสามเส้าขึ้นระหว่าง นวล, ศักดิ์ , และสายพิณ สาวผู้เต็มไปด้วยความริษยา ที่ออกอุบายให้เข้มเข้ามาทำร้ายนวลจนถึงแก่ชีวิต นวลจึงกลับมาอีกครั้งในร่างของผีนางพราย และมุ่งกำจัดผู้คิดร้ายต่อเธออย่างสาสม
นักแสดง
นักแสดงรับเชิญ
กีฬาเรือพายในโอลิมปิกฤดูร้อน 2020 – เรือกรรเชียงคู่พายคู่ ชาย
การแข่งขันกีฬาเรือพายในโอลิมปิกฤดูร้อน 2020 – เรือกรรเชียง ชายคู่ เป็น 1 ใน 14 รายการแข่งขันเรือพายที่โตเกียว ประเทศญี่ปุ่น จะจัดขึ้นระหว่างวันที่ 23-28 กรกฎาคม พ.ศ. 2564 ที่สวนป่าริมอ่าวโตเกียว การแข่งขันรายการเรือกรรเชียง ชายคู่ในโอลิมปิกฤดูร้อนครั้งนี้ จะมีนักกีฬาเข้าร่วมแข่งขัน 26 คน จาก 13 ประเทศโดยประมาณ
ภูมิหลัง
การแข่งขันครั้งนี้จะเป็นการปรากฏตัวครั้งที่ 25 ของรายการนี้ โดยได้แข่งขันในโอลิมปิกครั้งแรกเมื่อปี ค.ศ. 1896
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9)
น้ำมันดิน
น้ำมันดิน หรือ ทาร์ (tar) เป็นของเหลวสีดำ ได้จากการกลั่นทำลายของสารอินทรีย์เช่น ถ่านหิน ไม้ และน้ำมันดิบ เป็นต้น ส่วนผสมประกอบด้วยธาตุไฮโดรคาร์บอนและคาร์บอนอิสระ  Tar ที่ได้จากการน้ำมันดิบ มีประโยชน์ในการรักษาเนื้อไม้ โดยใช้ทาเรือไม้ป้องกันการผุกร่อน หรือทาหลังคาบ้านกันรั่วซึม แต่ Tar ที่ได้จากไม้บางชนิด ใช้เป็นยารักษาโรคได้ บางชนิดให้กลิ่นหอมและช่วยเพิ่มรสชาติอาหาร Tar ที่ได้จากการเผาไม้หรือถ่านหินเป็นพิษต่อร่างกาย เพราะเป็นต้นเหตุของมะเร็ง
Mineral products ที่คล้ายๆน้ำมันดินสามารถผลิตจาก hydrocarbons เช่นน้ำมัน (petroleum) น้ำมันดินถ่านหิน (Coal tar)  ได้จากถ่านหินในกระบนการ coke
Tar ที่เกิดจากขบวนการแปรสภาพเป็นแก๊ส (Gasification) จะต้องกำจัดออกก่อนนำไปใช้ เพราะ Tar จะติดไปกับ syngas เมื่อนำ syngas ป้อนเข้าไปในเครื่องยนต์ Tar จะไปติดลูกสูบของเครื่องยนต์นั้น ทำให้เครื่องยนต์เสียหายได้ เนื่องจาก Tar ดังกล่าว มีพิษต่อร่างกาย จึงต้องทำการกำจัดอย่างเหมาะสม
กุศลิน โควหกุล
กุศลิน โควหกุล ชื่อเล่น กิฟท์ เกิดเมื่อวันที่ 6 มีนาคม พ.ศ. 2528 เป็นศิลปินชาวไทย และเป็นหนึ่งในศิลปินวง Project H สังกัด โดโจ ซิตี้
ชีวิตส่วนตัว
กุศลิน โควหกุล เกิดเมื่อวันที่ 6 มีนาคม พ.ศ. 2528 มีชื่อเล่นว่า กิ๊ฟท์ จบการศึกษาระดับชั้นมัธยมที่ โรงเรียนพระหฤทัยคอนแวนต์ ระดับปริญญาตรีที่ มหาวิทยาลัยศรีนครินทรวิโรฒ เข้าสู้วงการด้วยการถ่ายแบบนิตยสารวัยรุ่นช่วงปี 2539 ก่อนจะมาถ่ายนิตยสารแฟชั่นวัยรุ่น "แคตช์" (Katch) ของ สมเกียรติ อริยะชัยพาณิชย์ กิฟท์เป็นที่รู้จักกันในการเป็นหนึ่งในศิลปินวงเอช เป็นวงดนตรีหญิงล้วน ในค่ายโดโจ ซิตี้ สังกัดย่อยของ เบเกอรี่มิวสิก ซึ่งมี สมเกียรติ อริยะชัยพาณิชย์ เป็นผู้ดูแลและก่อตั้งค่ายนี้ขึ้น ในขณะนั้นทำให้กิ๊ฟท์ได้เป็นหัวหน้าวง และมีศิลปินอีกสองคนคือ พลอย หอวัง (พลอย) และ มณทิราภา รัตตะกุญชร (แอนนี่) โดยออกมา 2 อัลบั้มเต็ม และ 1 อัลบั้มพิเศษ
มีผลงานอัลบั้มแรกเมื่อปี พ.ศ. 2542 อัลบั้ม "Project H" ด้วยแนวเพลงสไตล์โดโจ ที่เน้นความสดใส ภายใต้การควบคุมอย่างละเอียดของโปรดิวเซอร์อย่าง สมเกียรติ อริยะชัยพาณิชย์ จึงมีเพลงฮิตมากมาย เช่น "สุดสัปดาห์ (Holiday)" "ความลับ (Secret)" "วันที่เธอดูแปลก (The Day You Look So Strange)" ซึ่งเพลง ความลับ ได้ถูกนำไปเป็นเพลงประกอบละครอีกด้วย
ในปีถัดมาทางโดโจ ซิตี้ ได้ทำผลงานเพลงให้กับวงเอช โดยใช้ชื่ออัลบั้มว่า "H2oh! (เอชทูโอ้!)" มีเพลงฮิตเช่นกัน แต่พวกเธอได้เปลี่ยนภาพลักษณ์ให้ดูโตขึ้น แตกต่างจากอัลบั้มแรก มีเพลงฮิต เช่น "โอม (Spell)" "ไม่รู้ (What Sould I Do)" "ต่อให้ใครไม่รัก (Don't Worry)" "ฝันร้าย (Bad Dream)" "รักหรือเปล่านะ" ฯลฯ
ในปี 2556 กิ๊ฟท์ได้ขึ้นคอนเสิร์ตโดยเป็นแขกรับเชิญพิเศษที่รวบรวมศิลปินค่ายเบเกอรี่มิวสิค และค่ายโดโจ ซิตี้ อาทิศิลปินค่ายโดโจ โบ สุรัตนาวี สุวิพร (โบ ทีเค), นีซ, เอช, พิงค์ มิสเตอร์ซิสเตอร์ และอีกมากมาย ชื่อคอนเสิร์ตว่า "BMW Millennium Auto Presents P.O.P Party of The Bakerian" วันที่ 29 มิถุนายน พ.ศ. 2556 และกำลังจะมีคอนเสิร์ตอีกครั้งกับ "Boyd Ko Family Christmas Together" ในวันเสาร์ที่ 28 ธันวาคม พ.ศ. 2556
สตูลดิโออัลบั้ม
กุศลิน โควหกุล มีผลงานเพลงกับวงดนตรี เอช (H) ศิลปินกลุ่มหญิง 3 คน จากค่ายโดโจ ซิตี้ สังกัดย่อยของ เบเกอรี่มิวสิก สมาชิกประกอบด้วย กุศลิน โควหกุล (กิฟท์) ธีรดา รัตตะกุญชร (แอนนี่), พลอย หอวัง (พลอย) โดยมีรายละเอียดของอัลบั้มเพลง ดังนี้
อัลบั้ม "H's VIDEO" (2001)
อัลบั้มรวมมิวสิกวิดีโอ ผลิตออกจำหน่ายในรูปแบบวีซีดี
อัลบั้ม BACk 2 THE DOJO CITY พ.ศ. 2546
1.ใครคือคนนั้น / ศิลปิน ไทรอัมพ์ส คิงดอม 2.จินตนาการ / ศิลปิน มิสเตอร์ซิสเตอร์ 3.ดอกไม้ / ศิลปิน วงนีซ 4.อย่ายอมนะ / ศิลปิน วงเอช 5. DON"MAKE ME CRY/ ศิลปิน ไทรอัมพ์ส คิงดอม	 6.JUST DON"STOP / ศิลปิน วงนีซ 7.คิดถึงเธอ / ศิลปิน วงเอช 8.อยากร็ / ศิลปิน มิสเตอร์ซิสเตอร์ 9.อยากได้ / ศิลปิน ออย ช๊อกกิ้งพิ้งค์ 10.ตอบแทน / ศิลปิน ไทรอัมพ์ส คิงดอม 11.ข้อความ / ศิลปิน วงเอช 12.ดาว / ศิลปิน คริสติน มารี นีเวล
1.เขิน / ศิลปิน ไทรอัมพ์ส คิงดอม 2.ไม่รู้ / ศิลปิน วงเอช 3.เศษส่วน / ศิลปิน คริสติน มารี นีเวล 4.ปลอดภัย / ศิลปิน นีซ 5.ล่ำบึก / ศิลปิน ไทรอัมพ์ส คิงดอม 6.KISS / ศิลปิน คริสติน มารี นีเวล 7.ผ้าเช็ดหน้า / ศิลปิน ไทรอัมพ์ส คิงดอม 8.โอม / ศิลปิน วงเอช 9.ลายมือไม่สวย / ศิลปิน นีซ 10.อาม่าดุ / ศิลปิน มิสเตอร์ซิสเตอร์ 11.คืนนี้ขอหอม / ศิลปิน ไทรอัมพ์ส คิงดอม 12.BYE / ศิลปิน คริสติน มารี นีเวล
อัลบั้มอื่นๆ
"Made In Dojo City 1" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้ แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ อาทิ "อยากอยู่อย่างนี้ไปนาน ๆ " ของProject H ,"ไม่ชอบ ไม่ชอบ","ไปพัก" ของNiece และ "อยากบอกกับเธอว่ารักเธอ" ของออย "Made In Dojo City 2 Dojo Acoustic" คืออีกหนึ่งอัลบั้มรวมเพลงจากสาว ๆ ค่ายโดโจ ซิตี้เหมือนกับ "Made In Dojo City 1" แต่ในอัลบั้มนี้ทุกเพลงจะมาในรูปแบบของอะคูสติก น่าฟังไปอีกแบบ หลายเพลงฮิตจากหลายศิลปินในค่ายถูกรวมไว้ในอัลบั้มของพวกเธอ อาทิ "ไม่รู้" ของProject H ,"บีบมือ"ของNiece ,"กันและกัน" ของTK และ "อยากได้" ของออย Bakery Love Is Forever โดยมีเพลงพิเศษที่วงเอชร่วมร้อง ชื่อเพลง "ข้อความ" FCBE Project โปรเจกต์พิเศษทางสังกัดเบเกอรี่มิวสิค ในอัลบั้มชุดนี้มีเพลงที่วงเอชร้องไว้อีกด้วย ชื่อเพลง "อย่ายอมนะ" เนื้อหาเพลงให้กำลังใจ Center Point อัลบั้มรวมศิลปินของสังกัด rtistic โดยกิ๊ฟท์มีส่วนร่วมในเพลง "บอก...อยากบอก" (ร้องเดี่ยว)
เค็นซูเกะ ซาซากิ
เค็นซูเกะ ซาซากิ (Kensuke Sasaki (佐々木 健介)) เป็นนักมวยปล้ำอาชีพที่เกษียณอายุและนักต่อสู้แบบผสมชาวญี่ปุ่น ที่กำลังดำเนินงานของตัวเอง ในDiamond Ring เขาเป็นครั้งแรกของชายสองคนที่เคยถือทั้งสามแชมป์ใหญ่ (แชมป์ IWGP Heavyweight Championship, Triple Crown Heavyweight Championship และGHC Heavyweight Championship)
ซานจีมิญญาโน
ซานจีมิญญาโน (San Gimignano) เป็นเมืองเล็ก ๆ บนเนินเขา ตั้งอยู่ในแคว้นตอสคานา ประเทศอิตาลี ห่างออกไปทางตะวันตกเฉียงเหนือของเมืองเซียนาประมาณ 50 กิโลเมตรและอยู่ทางทิศตะวันตกเฉียงใต้ของเมืองฟลอเรนซ์
ความสำคัญของซานจีมิญญาโนเป็นเมืองที่ยังรักษาลักษณะเมืองในยุคกลางไว้อย่างพร้อมมูลโดยเฉพาะหอคอยซึ่งจะมองเห็นได้แต่ใกล ตัวเมืองตั้งอยู่บนเนินสูงล้อมรอบด้วยกำแพงเมือง ตามลักษณะที่ยังพบในหลายเมืองและหมู่บ้านในบริเวณแคว้นตอสคานา
เมืองซานจีมิญญาโนได้รับเลือกโดยองค์การยูเนสโกให้ขึ้นทะเบียนเป็นมรดกโลก เมื่อปี พ.ศ. 2533 (ค.ศ. 1990)
เกิทเทอร์เด็มเมอรุง
เกิทเทอร์เด็มเมอรุง (Götterdämmerung) แปลว่า เทวาอัสดง เป็นอุปรากรภาคสุดท้ายในจำนวนสี่ภาคของเรื่อง แหวนของนีเบอลุง (Der Ring des Nibelungen) โดยริชชาร์ท วากเนอร์ ซึ่งประพันธ์จบในค.ศ. 1874 อุปรากรภาคนี้ขึ้นแสดงรอบปฐมทรรศน์ที่โรงละครเทศกาลไบรอยท์เมื่อวันที่ 17 สิงหาคม ค.ศ. 1876 ถือเป็นการจบโดยสมบูรณ์ของเรื่อง แหวนของนีเบอลุง
เกิทเทอร์เด็มเมอรุงเป็นชื่อภาษาเยอรมันที่แปลจากวลี Ragnarök ในภาษานอร์สโบราณ เกิทเทอร์เด็มเมอรุงมีเนื้อหาเกี่ยวกับโศกนาฎกรรมของซีคฟรีทและบรึนฮิลเดอ, ไฟบรรลัยกัลป์, การสิ้นสุดยุคสมัยทวยเทพเป็นใหญ่, น้ำท่วมโลก และการเริ่มต้นยุคสมัยมนุษย์เป็นใหญ่
เกิทเทอร์เด็มเมอรุงประกอบด้วย 3 องก์ 11 ฉาก ไม่มีการหยุดพักระหว่างช่วงโหมโรงกับองก์แรก แต่ละฉากดำเนินไปอย่างไร้รอยต่อโดยมีเพลงออร์เคสตราบรรเลงระหว่างสลับฉาก
โมโน 29
โมโน 29 (Mono 29) เป็นช่องโทรทัศน์ภาคพื้นดินระบบดิจิทัลความละเอียดมาตรฐาน ในเครือโมโน เน็กซ์ บริษัทสื่อและบันเทิงยักษ์ใหญ่แห่งหนึ่งของประเทศไทย โมโน 29 นำเสนอภาพยนตร์และละครชุดจากต่างประเทศมากมาย อันเป็นเอกลักษณ์เด่นของช่อง โดยเริ่มทดลองออกอากาศเมื่อวันที่ 25 เมษายน พ.ศ. 2557
ประวัติ
สถานีโทรทัศน์โมโน 29 ก่อตั้งขึ้นในปี พ.ศ. 2556 โดยบริษัท โมโน บรอดคาซท์ จำกัด ในเครือโมโน เน็กซ์ เพื่อเริ่มธุรกิจโทรทัศน์ภาคพื้นดินระบบดิจิทัล โดยโมโน บรอดคาซท์ ได้เข้าร่วมประมูลทีวีดิจิทัลในช่วงวันที่ 26 - 27 ธันวาคม พ.ศ. 2556 และได้รับใบอนุญาตให้ใช้คลื่นความถี่สำหรับการให้บริการโทรทัศน์ในระบบดิจิทัล ประเภทบริการทางธุรกิจระดับชาติ หมวดหมู่ทั่วไป ความละเอียดมาตรฐาน (SD) จากการเสนอราคาที่จำนวน 2,250 ล้านบาท เป็นอันดับที่ 6 ในหมวดหมู่ จากจำนวน 7 ช่อง
โมโน 29 เริ่มทดลองออกอากาศเมื่อวันที่ 25 เมษายน พ.ศ. 2557 และได้สร้างจุดเด่นของตัวเองที่แตกต่างไปจากสถานีโทรทัศน์ช่องอื่น ๆ ด้วยการเน้นการออกอากาศละครชุดและภาพยนตร์ชื่อดังซึ่งทำรายได้สูงสุดในช่วงเวลานั้น ๆ ทั้งภาพยนตร์ที่ผลิตและออกฉายในประเทศไทย ซึ่งรวมถึงภาพยนตร์ที่ที โมเมนต์ ซึ่งเป็นบริษัทเครือเดียวกันกับโมโน 29 ผลิตขึ้นด้วย และภาพยนตร์ซื้อลิขสิทธิ์มาจากต่างประเทศ ผ่านการจัดจำหน่ายโดยบริษัทผู้ผลิตระดับโลก เช่น วอร์เนอร์บราเธอส์, เอ็นบีซียูนิเวอร์แซล, พาราเมาต์พิกเจอส์ เป็นต้น ตามสโลแกนของช่องที่เป็น "ฟรีทีวีที่มีหนังดี ซีรีส์ดัง มากที่สุด" รวมถึงการใส่เลขช่องลงไปในชื่อช่อง เพื่อให้ผู้ชมจำเลขช่องได้แม่นยำขึ้น และด้วยกลยุทธ์นี้จึงทำให้โมโน 29 กลายเป็นอีกทางเลือกหนึ่งของผู้ชมภาพยนตร์ทั่วประเทศไม่แพ้เน็ตฟลิกซ์ จนส่งผลทำให้เรตติ้งขยับขึ้นมาถึงอันดับที่ 3 ในทีวีดิจิทัลมาจนถึงปัจจุบัน  จากความสำเร็จในด้านเรตติ้งของช่อง โมโน 29 จึงได้วางแผนถึงการเป็นสถานีโทรทัศน์ที่มีเรตติ้งสูงที่สุดในประเทศไทยในอนาคต
นอกจากนี้ โมโน เน็กซ์ บริษัทแม่ของโมโน 29 ยังมีนโยบายที่จะส่งเสริมกีฬาบาสเกตบอลในประเทศไทย จึงได้ให้โมโน 29 นำเสนอกีฬาบาสเกตบอลอย่างเจาะลึกเพียงช่องเดียวในประเทศไทย เช่น ซื้อลิขสิทธิ์บาสเกตบอลลีกเอ็นบีเอมาถ่ายทอดสด รวมถึงให้การสนับสนุนทีมบาสเกตบอลทีมชาติไทย และถ่ายทอดสดการแข่งขันของทีมบาสเกตบอลทีมชาติไทยทุกแมตช์ทุกรายการอีกด้วย
ผู้ประกาศข่าวและผู้รายงานข่าวในอดีต
== รางวัล ==
พิโกไฟแนนซ์
พิโกไฟแนนซ์ (Pico Finance) คือ ธุรกิจสินเชื่อรายย่อยระดับจังหวัดภายใต้การกำกับกระทรวงการคลัง ที่เปิดให้ประชาชนสามารถดำเนินธุรกิจสินเชื่ออย่างถูกกฏหมายในพื้นที่ ที่ผู้ให้กู้กับผู้กู้มีภูมิลำเนาหรือถิ่นที่อยู่ในจังหวัดเดียวกัน โดยบริษัทที่ผ่านการอนุญาตจากกระทรวงการคลังถือว่าเป็นสถาบันทางการเงินที่สามารถดำเนินธุรกิจสินเชื่อได้อย่างถูกกฏหมาย
ความเป็นมา
เนื่องจากปัญหาหนี้นอกระบบ เป็นปัญหาซึ่งนำมาถึงการกระทำผิดกฏหมาย โดยเกิดจากลูกหนี้ไม่สามารถเข้าถึงแหล่งเงินทุนเงินกู้ในระบบได้ เนื่องด้วยอาชีพ รายได้ หรือ สภาพทางการเงินที่ธนาคารไม่อนุมัติให้กู้ จึงทำให้ต้องกู้กับเจ้าหนี้นอกระบบ หรือ เจ้าหนี้ที่ไม่ใช่สถาบันทางการเงิน โดยธนาคารแห่งประเทศไทยจึงมีนโยบายเพิ่มช่องทางการเข้าถึงสินเชื่อที่ง่ายขึ้น โดยผ่านการจัดตั้ง พิโกไฟแนนซ์ ซึ่งเปลี่ยนเจ้าหนี้นอกระบบให้สามารถดำเนินธุรกิจเป็น สถาบันทางการเงินได้ เพื่อกำกับให้อยู่ภายใต้กฏหมาย
จิตรพล โพธิวิหค
ประวัติ
จิตรพล โพธิวหค เกิดเมื่อวันที่ 21 สิงหาคม พ.ศ. 2537 จบการศึกษาชั้นมัธยมจากโรงเรียนอัสสัมชัญ และจบปริญญาตรีจากคณะแพทยศาสตร์ มหาวิทยาลัยเชียงใหม่
ก่อนเข้าวงการ
ในปีพ.ศ. 2561 เคยเข้าร่วมประกวดในรายการ CLEO BECHELOR และเป็นแขกรับเชิญในช่วงพ่อค้าแซ่บ ใน รายการเทยเที่ยวไทย ในตอนที่ 341
ในปีพ.ศ. 2563 เคยเป็นแขกรับเชิญในรายการ คุณหมอขอดูแล ที่ช่องยูทูบ Atitimeonline
2564 – ปัจจุบัน : เข้าสู่วงการ
ปีพ.ศ. 2565 จีเอ็มเอ็มทีวี ได้ประกาศซีรีส์เรื่อง  'vice versa the series รักสลับโลก' ผ่านงาน GMMTV 2022:BORDERLESS ที่จะถ่ายทำและออกอากาศในปี 2565 นี้ นำแสดงโดย จิมมี่ จิตรพล และ ซี ทวินันท์
ในวันที่ 16 กรกฎาคม พ.ศ. 2565 ซีรีส์เรื่อง Vice Versa ได้ออกอากาศเป็นครั้งแรกโดยเป็นเรื่องที่จิมมี่ได้รับบทนำเป็นครั้งแรก ในบทของ "ปืน/ทัน"
แมทธิว แม็คฟาเดียน
เดวิด แมทธิว แม็คฟาเดียน (David Matthew Macfadyen; เกิด 17 ตุลาคม ค.ศ. 1974) เป็นนักแสดงชาวอังกฤษ ผู้ชนะเลิศรางวัลแบฟตาในสาขานักแสดงสมทบชายยอดเยี่ยม จากบทบาทเจ้าหน้าที่หน่วยสืบราชการลับ ทอม ควินน์ ในละครซีรีส์โทรทัศน์บีบีซีเรื่อง Spooks ในปี 2005 เขารับบทเป็น มิสเตอร์ฟิตซ์วิลเลี่ยม ดาร์ซี่ ในภาพยนตร์เรื่อง ดอกไม้ทรนงกับชายชาติผยอง คู่กับ คีร์รา ไนท์ลีย์ นอกนี้นี้เขาเป็นที่รู้จักกันดีในภาพยนตร์เรื่อง Frost/Nixon ในปี 2015 เขารับบทเป็นกาย ลียง เพลย์แฟร์ ในละครซีรีส์เรื่อง The Enfield Haunting
วัดหนองตาบุญ
วัดหนองตาบุญ เป็นวัดราษฎร์ ตั้งอยู่เลขที่ 170 บ้านหนองตาบุญ หมู่ที่ 4 ตำบลบ้านลำ อำเภอวิหารแดง จังหวัดสระบุรี สังกัดคณะสงฆ์มหานิกาย
อาณาเขต
มีเนื้อที่วัด	 31 	ไร่	 1 	งาน	 64 ตารางวา	 โฉนดที่ดิน เลขที่ ฉ.12135, ฉ.11942
ชิงชัย มงคลธรรม
ชิงชัย มงคลธรรม (เกิด 24 มิถุนายน พ.ศ. 2494) เป็นหัวหน้าพรรคความหวังใหม่ อดีตรัฐมนตรีว่าการกระทรวงศึกษาธิการ และรัฐมนตรีประจำสำนักนายกรัฐมนตรี ในรัฐบาลของ พลเอก ชวลิต ยงใจยุทธ และเป็นอดีตสมาชิกสภาผู้แทนราษฎรจังหวัดกาฬสินธุ์ 4 สมัย
ประวัติ
นายชิงชัย มงคลธรรม เกิดเมื่อวันที่ 24 มิถุนายน พ.ศ. 2494 ที่อำเภอนาคู จังหวัดกาฬสินธุ์ เป็นบุตรคนสุดท้องในจำนวน 8 คนของนายอั้ง และนางจันทร มงคลธรรม ที่รับราชการเป็นครูทั้งคู่ จบการศึกษาระดับ ปวช. และ ปวส. จากวิทยาลัยครูมหาสารคาม และจบการศึกษาระดับปริญญาตรี สาขามนุษยศาสตร์ จากมหาวิทยาลัยมหาสารคาม สมัยที่ยังเป็นวิทยาเขตของมหาวิทยาลัยศรีนครินทรวิโรฒอยู่
ชีวิตส่วนตัว นายชิงชัย มงคลธรรม มีเอกลักษณ์ประจำที่เป็นที่รู้จักดี คือ ชอบเป่าแคน จากการเคยรับราชการเป็นครูมาก่อน จึงเคยได้รับบทนำในภาพยนตร์เรื่อง ครูบ้านนอก ด้วย สมรสกับนางยุวพรรณ์ มงคลธรรม  มีบุตรชาย 1 คน   บุตรสาว 2 คน
นายชิงชัย รับราชการเป็นครูตามบิดา มารดา ได้ลงรับสมัครเลือกตั้งครั้งแรกที่จังหวัดกาฬสินธุ์ สังกัดพรรคธรรมสังคม ในปี พ.ศ. 2522 จากนั้นในปี พ.ศ. 2535 จึงลงเลือกตั้งอีกครั้งในปี พ.ศ. 2535 สังกัดพรรคความหวังใหม่ เคยดำรงตำแหน่งผู้ช่วยเลขานุการรัฐมนตรีว่าการกระทรวงพาณิชย์ รัฐมนตรีช่วยว่าการกระทรวงศึกษาธิการ รัฐมนตรีประจำสำนักนายกรัฐมนตรี และรัฐมนตรีว่าการกระทรวงศึกษาธิการ
การรักษาพรรคความหวังใหม่
ในปี พ.ศ. 2544 ที่ พลเอก ชวลิต ยงใจยุทธ ได้ตัดสินใจยุบพรรคความหวังใหม่เข้าร่วมกับพรรคไทยรักไทย
ความหวังใหม่ ยุบมารวมกับ พรรคไทยรักไทย ตาม ม.73 เมื่อ 22 มีนาคม 2545(สมาชิกสภาผู้แทนราษฏรทั้งแบบเขต และบัญชีรายชื่อ ย้ายมาสังกัดพรรคไทยรักไทย มีเพียง ชิงชัย มงคลธรรม สมาชิกสภาผู้แทนราษฏรระบบบัญชีรายชื่อ ขออยู่ฟื้นฟู พรรคความหวังใหม่/ และ ร้อยตำรวจเอก เฉลิม อยู่บำรุง สมาชิกสภาผู้แทนราษฏรบัญชีรายชื่อ ขอไปฟื้นฟู พรรคมวลชน/ ฐิฏา รังสิตพล มานิตกุล สมาชิกสภาผู้แทนราษฏรบัญชีรายชื่อ ย้ายไปอยู่พรรคประชาธิปัตย์) ตามกรอบของ พระราชบัญญัติประกอบรัฐธรรมนูญว่าด้วยพรรคการเมือง พ.ศ. 2541
นายชิงชัยได้แยกออกมาจากกลุ่มพลเอกชวลิตที่เข้ารวมกับพรรคไทยรักไทย เพื่อที่จะรักษาพรรคความหวังใหม่ไว้ จึงได้ดำรงตำแหน่งหัวหน้าพรรคนับแต่บัดนั้น
แต่พรรคความหวังใหม่ในยุคของนายชิงชัย ไม่มีบทบาทในการเมืองระดับประเทศเลย อีกทั้งบทบาทของนายชิงชัยก็ได้เปลี่ยนกลายมาทำการเมืองในภาคของประชาชนแทน โดยทำหน้าที่เป็นประธานคณะกรรมบริหารขบวนการประชาธิปไตยแห่งชาติ ที่มีนายสมาน ศรีงาม เป็นเลขาธิการ
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้เป็นบุคคลที่พรรคความหวังใหม่จะเสนอให้รัฐสภาพิจารณาแต่งตั้งเป็นนายกรัฐมนตรี ซึ่งพรรคการเมืองจะต้องแจ้งรายชื่อให้ กกต. ทราบก่อนการเลือกตั้ง
การขับไล่ พ.ต.ท.ทักษิณ
ในการขับไล่ พ.ต.ท.ทักษิณ ชินวัตรเมื่อวันเสาร์ที่ 4 กุมภาพันธ์ พ.ศ. 2549 ที่ลานพระบรมรูปทรงม้า นายชิงชัยเป็นผู้หนึ่งที่ได้ขึ้นปราศรัยบนเวทีด้วย ก่อนที่นายสนธิ ลิ้มทองกุล ผู้นำการชุมนุมจะขึ้นมาปราศรัย และได้เข้าร่วมชุมนุมและปราศรัยอีกหลายครั้ง
ตำบลจันทบเพชร
จันทบเพชร เป็นตำบลหนึ่งในอำเภอบ้านกรวด จังหวัดบุรีรัมย์ พื้นที่ของตำบลเป็นพื้นที่เดียวกันกับองค์กรปกครองส่วนท้องถิ่น เทศบาลตำบลจันทบเพชร ซึ่งเดิมเป็นองค์การบริหารส่วนตำบลจันทบเพชร และต่อมาได้รับการยกฐานะจากองค์การบริหารส่วนตำบลเป็นเทศบาลตำบลจันทบเพชร ลงวันที่ 16 กรกฎาคม พ.ศ. 2551 โดยมีผลตั้งแต่วันที่ 1 กรกฎาคม พ.ศ. 2551 เนื่องจากมีสภาพพื้นที่ที่เหมาะสมและสอดคล้องกับความต้องการของประชาชนในท้องถิ่น
ภูมิศาสตร์
พื้นที่ทางด้านทิศใต้เป็นเทือกเขาพนมดงรัก เป็นพรมแดนระหว่งประเทศไทยกับประเทศกัมพูชา
การสาธารณสุข
มีโรงพยาบาล 1 แห่ง คือ โรงพยาบาลส่งเสริมสุขภาพตำบลจันทบเพชร หมู่ที่ 3 บ้านสายโท 5 ใต้
การแบ่งเขตการปกครอง
ตำบลจันทบเพชรแบ่งออกเป็น 13 หมู่บ้าน ดังนี้
สถานศึกษา
ศูนย์พัฒนาเด็กก่อนเกณฑ์ 1 แห่ง โรงเรียนในระดับชั้นประถมศึกษา 6 แห่ง โรงเรียนขยายโอกาส 4 แห่ง
นกแก้วอิเคล็กตัส
นกแก้วอิเคล็กตัส (Eclectus Parrot) เป็นนกแก้วพื้นเมืองของหมู่เกาะโซโลมอน, เกาะซุมบา, เกาะนิวกินี และหมู่เกาะใกล้เคียง, ภาคตะวันออกเฉียงเหนือของประเทศออสเตรเลียและหมู่เกาะโมลุกกะ
พิเชษฐ สถิรชวาล
พิเชษฐ อับดุรฺรอชีด สถิรชวาล สมาชิกสภาผู้แทนราษฎรแบบบัญชีรายชื่อ พรรคพลังประชารัฐ อดีตที่ปรึกษานายกรัฐมนตรีทำหน้าที่ผู้แทนการค้าไทย อดีตแกนนำพรรคเพื่อไทย เป็นอดีตรัฐมนตรีช่วยว่าการกระทรวงคมนาคมและอดีตรัฐมนตรีช่วยว่าการกระทรวงอุตสาหกรรมในรัฐบาล ดร.ทักษิณ ชินวัตร อดีตเลขาธิการคณะกรรมการกลางอิสลามแห่งประเทศไทย และอดีตผู้อำนวยการองค์การขนส่งมวลชนกรุงเทพ (ขสมก.) และอดีตหัวหน้าพรรคประชาธรรมไทย
พิเชษฐ มีบทบาททางการเมืองในปี 2565 โดยถูกกล่าวถึงในฐานะหัวหน้ากลุ่ม 16
ประวัติ
พิเชษฐ สถิรชวาล เกิดเมื่อวันที่ 8 ธันวาคม พ.ศ. 2485 ที่อำเภอบ้านแหลม จังหวัดเพชรบุรี ศึกษาในระดับมัธยมศึกษาที่โรงเรียนประจำจังหวัดเพชรบุรีและในระดับหลักสูตรอาชีวศึกษาโรงเรียนพณิชยการตั้งตรงจิต จากนั้นจึงศึกษาต่อในระดับปริญญาตรีที่แคลิฟอร์เนีย คอลเลจ ออฟ คอมเมอร์ซ สหรัฐอเมริกา  และในระดับปริญญาโทบริหารธุรกิจที่มหาวิทยาลัยปาล์มบีช ฟลอริดา สหรัฐอเมริกา
สมรสกับนางสุรีย์ สถิรชวาล (สกุลเดิม นภากร น้องสาวนายทวี นภากร อิหม่ามศูนย์กลางอิสลามแห่งประเทศไทย) ขณะกำลังศึกษาที่สหรัฐอเมริกาด้วยกัน แต่เดิมนายพิเชษฐนับถือศาสนาพุทธ ภายหลังจึงเปลี่ยนมานับถือศาสนาอิสลามตามภรรยา
การทำงาน
เริ่มทำงานปี 2508 ที่ธนาคารไทยทนุ จำกัด ก่อนจะลาออกเมื่อปี 2511 เพื่อไปศึกษาต่อที่สหรัฐอเมริกา หลังจากสำเร็จการศึกษาแล้วก็เข้าทำงานในภาครัฐกระทั่งดำรงตำแหน่งผู้อำนวยการองค์การขนส่งมวลชนกรุงเทพ (ขสมก.) เมื่อวันที่ 1 กันยายน 2527 ซึ่งขณะดำรงตำแหน่งได้ริเริ่มนำคอมพิวเตอร์มาใช้ใน ขสมก.และกลยุทธ์ขึ้นค่าโดยสารด้วยการปรับเปลี่ยนสีตัวรถของรถเมล์ ขสมก.จากสีครีม-น้ำเงินเป็นสีครีม-แดง เพื่อใช้เป็นข้ออ้างในปรับขึ้นค่าโดยสาร หลังจากนั้นได้รับแต่งตั้งเป็นผู้ตรวจราชการกระทรวงคมนาคม ตั้งแต่ปี 2531-2538
การเมือง
ใน พ.ศ. 2518 ได้สมัครเข้าเป็นสมาชิกพรรคกิจสังคมและใน พ.ศ. 2519 ได้ลงสมัครรับเลือกตั้งสมาชิกสภาผู้แทนราษฎรจังหวัดลพบุรีในนามพรรคกิจสังคมแต่ก็ไม่ได้รับเลือก ต่อมาในปี พ.ศ. 2538 ได้ลงสมัครรับเลือกตั้งสมาชิกสภาผู้แทนราษฎรจังหวัดเพชรบุรีในนามพรรคชาติไทยแต่ก็ไม่ได้รับเลือกอีก จนกระทั่งในการเลือกตั้งวันที่ 17 พฤศจิกายน 2539 ก็ได้รับเลือกตั้งเป็นสมาชิกสภาผู้แทนราษฎรจังหวัดเพชรบุรี พรรคความหวังใหม่
พิเชษฐ สถิรชวาล เป็นสมาชิกสภาผู้แทนราษฎรแบบบัญชีรายชื่อ พรรคความหวังใหม่ และได้รับโปรดเกล้าฯแต่งตั้งเป็นรัฐมนตรีช่วยว่าการกระทรวงอุตสาหกรรมในรัฐบาลพันตำรวจโททักษิณ ชินวัตรในโควตาพรรคความหวังใหม่ในวันที่ 17 กุมภาพันธ์ 2544 และต่อมาหลังจากมีการยุบพรรคความหวังใหม่รวมกับพรรคไทยรักไทยและการปฏิรูปกระทรวง ทบวง กรมในปี 2545  ก็ได้รับโปรดเกล้าฯแต่งตั้งเป็นรัฐมนตรีช่วยว่าการการกระทรวงคมนาคมในวันที่ 3 ตุลาคม 2545
หลังจากพ้นช่วงเวลาการห้ามดำรงตำแหน่งทางการเมืองก็ได้จัดตั้งพรรคการเมืองขึ้นโดยมีชื่อว่าพรรคสันติภาพไทยซึ่งเป็นพรรคการเมืองแนวมุสลิม โดยพิเชษฐดำรงตำแหน่งประธานที่ปรึกษาพรรค อย่างไรก็ตามนายสมัคร สุนทรเวชหัวหน้าพรรคพลังประชาชน ในขณะนั้นได้เชิญพรรคสันติภาพไทยเข้าร่วมกับพรรคพลังประชาชน  ต่อมาสมาชิกพรรคสันติภาพไทยได้ตั้งกลุ่มการเมืองชื่อกลุ่มสันติภาพไทยซึ่งพิเชษฐเป็นประธานที่ปรึกษากลุ่มแล้วเข้าสังกัดพรรครวมใจไทยชาติพัฒนา โดยที่ไม่ได้เข้าสังกัดพรรคพลังประชาชน อย่างไรก็ตามในการเลือกตั้งวันที่ 23 ธันวาคม 2550 กลุ่มสันติภาพไทยไม่ได้รับเลือกเป็นสมาชิกสภาผู้แทนราษฎร
เมื่อศาลรัฐธรรมนูญตัดสินให้ยุบพรรคพลังประชาชนทำให้สมาชิกสภาผู้แทนราษฎรพรรคพลังประชาชนเดิมเข้าสังกัดพรรคเพื่อไทย ซึ่งต่อมาพิเชษฐก็เข้าสังกัดพรรคเพื่อไทยโดยได้รับแต่งตั้งให้เป็นประธานภาคใต้พรรคเพื่อไทย  ต่อมาเมื่อพลเอกชวลิต ยงใจยุทธเข้าสมัครเป็นสมาชิกพรรคเพื่อไทยและได้รับแต่งตั้งเป็นประธานพรรคและประธานภาคใต้ของพรรคเพื่อไทยพลเอกชวลิตก็ได้แต่งตั้งพิเชษฐเป็นประธานโซนอันดามันพรรคเพื่อไทย
ในปี พ.ศ. 2554 พิเชษฐได้รับการแต่งตั้งให้เป็นที่ปรึกษานายกรัฐมนตรีทำหน้าที่ผู้แทนการค้าไทยในรัฐบาลนางสาวยิ่งลักษณ์ ชินวัตร
ต่อมาพิเชษฐได้มายื่นจดทะเบียนจัดตั้งพรรคการเมืองใหม่ชื่อ พรรคประชาธรรมไทย เมื่อวันศุกร์ที่ 9 มีนาคม พ.ศ. 2561 ต่อ คณะกรรมการการเลือกตั้ง มีพิเชษฐเป็นหัวหน้าพรรค โดนชูนโยบายแก้ไขปัญหา 3 จังหวัดชายแดนใต้ ในปี พ.ศ. 2564 เขาและกรรมการบริหารพรรค ได้ร่วมประชุมและมีมติยุบพรรคประชาธรรมไทย และย้ายเข้าสังกัดพรรคพลังประชารัฐ ในเวลาต่อมา
ในปี 2565 เขามีบทบาทสำคัญในฐานะหัวหน้ากลุ่ม 16 ซึ่งเป็นกลุ่มการเมืองของสมาชิกสภาผู้แทนราษฎรที่สังกัดพรรคการเมืองขนาดเล็กในสภาผู้แทนราษฎรไทย ชุดที่ 25 และในปี 2566 เขาได้ย้ายไปร่วมงานกับพรรคเปลี่ยน
การศาสนา
ขณะดำรงตำแหน่งรัฐมนตรีช่วยว่าการกระทรวงคมนาคม พิเชษฐได้กำกับดูแลบริษัทการบินไทย จำกัด (มหาชน) ซึ่งจุฬาราชมนตรีก็ได้แต่งตั้งพิเชษฐเป็นที่ปรึกษาเพื่ออำนวยความสะดวกในการช่วยเหลือผู้ที่เดินทางไปประกอบพิธีฮัจญ์ ณ ประเทศซาอุดิอาระเบีย  ทำให้พิเชษฐเริ่มมีความสัมพันธ์กับผู้นำศาสนาอิสลามในประเทศไทย
เมื่อถูกห้ามไม่ให้ดำรงตำแหน่งทางการเมืองพิเชษฐก็ได้ผันตัวเองมาทำงานศาสนาอิสลามด้วยการสมัครเป็นกรรมการอิสลามประจำจังหวัดเพชรบุรีและได้รับเลือกเป็นกรรมการอิสลามประจำจังหวัดเพชรบุรี จากนั้นกรรมการอิสลามประจำจังหวัดเพชรบุรีก็เลือกให้พิเชษฐเป็นผู้แทนในคณะกรรมการกลางอิสลามแห่งประเทศไทย  เมื่อได้รับโปรดเกล้าฯ เป็นกรรมการกลางอิสลามแห่งประเทศไทย  แล้วคณะกรรมการก็มีมติให้ดำรงตำแหน่งเลขาธิการคณะกรรมการกลางอิสลามแห่งประเทศไทย
หลังจากได้รับเลือกเป็นเลขาธิการคณะกรรมการกลางอิสลามแห่งประเทศไทย นายสวาสดิ์ สุมาลยศักดิ์จุฬาราชมนตรี (ในขณะนั้น) ก็ได้เสนอชื่อให้พิเชษฐเป็นประธานจัดงานเมาลิดกลางแห่งประเทศไทย ฮิจเราะห์ศักราช 1427  ได้รับแต่งตั้งเป็นประธานสถาบันมาตรฐานฮาลาลแห่งประเทศไทย  รวมถึงได้รับแต่งตั้งเป็นหัวหน้าคณะผู้แทนฮัจญ์ทางการไทย (อะมีรุลฮัจญ์) อีกด้วย
อย่างไรก็ดีหลังจากที่นายอาศิส พิทักษ์คุมพลเข้ารับตำแหน่งจุฬาราชมนตรีซึ่งเป็นประธานกรรมการกลางอิสลามแห่งประเทศไทยโดยตำแหน่งไม่นาน คณะกรรมการกลางอิสลามแห่งประเทศไทยก็ได้มีการยกเลิกโครงสร้างของคณะกรรมการสมัยจุฬาราชมนตรีคนก่อน  ทำให้พิเชษฐต้องพ้นจากตำแหน่งเลขาธิการคณะกรรมการกลางอิสลามแห่งประเทศไทยไปด้วย ต่อมาพิเชษฐก็ได้ลาออกจากกรรมการอิสลามประจำจังหวัดเพชรบุรีทำให้พ้นจากตำแหน่งกรรมการกลางอิสลามแห่งประเทศไทยด้วยเช่นกัน
สหพันธ์สาธารณรัฐอเมริกากลาง
สหพันธ์สาธารณรัฐอเมริกากลาง (República Federal de Centroamérica) หรือที่รู้จักกันในชื่อ สหมณฑลแห่งอเมริกากลาง (Provincias Unidas del Centro de América) ในปีแรกแห่งการก่อตั้ง เป็นชื่อของรัฐอธิปไตยแห่งหนึ่งในอดีตในทวีปอเมริกาเหนือ ซึ่งจัดการปกครองด้วยระบอบสาธารณรัฐประชาธิปไตยระหว่าง ค.ศ. 1823 - 1840 ดินแดนของรัฐแห่งนี้ประกอบด้วยดินแดนที่เป็นประเทศคอสตาริกา กัวเตมาลา นิการากัว ฮอนดูรัส เอลซัลวาดอร์ และรัฐเชียปัสของประเทศเม็กซิโกปัจจุบัน
สำหรับชื่อประเทศนั้น ในตราแผ่นดินของประเทศนี้ได้อ้างอิงถึงชื่อประเทศของตนในช่วง ค.ศ. 1823 - 1824 ในภาษาสเปนว่า "Provincias Unidas del Centro de América" (สหมณฑลแห่งอเมริกากลาง) อย่างไรก็ตาม หลังปี 1824 ชื่อของประเทศที่ปรากฏในรัฐธรรมนูญ ธงชาติ และตราแผ่นดิน ได้เปลี่ยนมาเป็น "República Federal de Centroamérica / Centro América" (สหพันธ์สาธารณรัฐอเมริกากลาง) ในบางคราวมักมีการอ้างอิงถึงประเทศนี้ในภาษาอังกฤษอ้างไม่ถูกต้องว่า "United States of Central America" (สหรัฐอเมริกากลาง)
ท่าฟรีสไตล์
ท่าฟรีสไตล์ (Freestyle Swimming) เป็นการว่ายน้ำที่ไม่จำกัดแบบหรือท่า ในการแข่งขันคุณจะว่ายแบบใดก็ได้ แต่การว่ายฟรีสไตล์เป็นการว่ายที่เร็วที่สุด การว่ายท่านี้เป็นการนอนคว่ำลงในน้ำ หมุนแขนผ่านใต้น้ำและเหนือน้ำอย่างต่อเนื่อง ขาจะต้องเตะขึ้นลงอย่างสม่ำเสมอ และหายใจเมื่อหมุนหน้าไปด้านข้าง มีคำพูดที่ว่าการว่ายท่านี้ง่ายมาก แต่ก็ยังมีอีกเป็นจำนวนมากที่เราจำเป็นต้องรู้
สหพันธ์สาธารณรัฐอเมริกากลาง
การเมืองการปกครอง
.
ท่าฟรีสไตล์
การแข่งขัน
รูปแบบนอกจากนี้ยังเป็นส่วนหนึ่งของการผสมในระยะทางมีดังต่อไปนี้
อี จง-ว็อน
อี จง-ว็อน 이종원; เกิด 31 ธันวาคม ค.ศ. 1994) เป็นนักแสดงและนายแบบชาวเกาหลีใต้ เขามีชื่อเสียงจากบทบาทในละครเช่น เรื่อง มายอันแฟมิเลียร์แฟมิลี, เอ็กซ์เอ็กซ์, และ เดอะสปายฮูเลิฟมี
แหล่งข้อมูลอื่น
1994
แรงบันดาลใจ
"แรงบันดาลใจ" เป็นซิงเกิลของสุกฤษฎิ์ วิเศษแก้ว ในปี พ.ศ. 2558 ประพันธ์เนื้อร้องโดย หทัย แสงวิจิตร แต่งทำนองโดย พณวรรธน์ พงศ์ภักดีบริบาล และเรียบเรียงโดย ศรายุทธ แสงชุมพล ออกจำหน่ายในวันที่ 17 สิงหาคม พ.ศ. 2558
โดยเพลงนี้ได้พูดถึงการมีคนบางคนเข้ามาเป็นแรงบันดาลใจ ไม่ว่าจะเป็น ครอบครัว, เพื่อน, คนรัก หรือ แฟนคลับ เพราะตัวบี้ก็เป็นคนหนึ่งคนที่ได้รับงานที่ท้าทาย ที่ได้แรงบันดาลใจจากคนรอบข้างจนทำได้สำเร็จในที่สุด
การตอบรับ
เพลง "แรงบันดาลใจ" ได้อันดับสูงสุด 5 ของชาร์ต GMM Grammy Gmember Song Chart Top 100 ประประจำวันที่ 31 สิงหาคม พ.ศ. 2558 และอันดับสูงสุด 5 GMM Grammy Gmember MV Chart Top 5 ประจำวันที่ 31 สิงหาคม พ.ศ. 2558 จากการจัดอันดับของเว็บไซต์ Gmember.com
ระยะทาง
ระยะทาง หมายถึงตัวเลขที่อธิบายว่า วัตถุแต่ละอย่างอยู่ห่างกันเท่าไรในช่วงเวลาหนึ่ง ในทางฟิสิกส์ ระยะทางอาจหมายถึงความยาวทางกายภาพ ระยะเวลา หรือการประมาณค่าบนสิ่งที่พิจารณาสองอย่าง ส่วนทางคณิตศาสตร์จะพิจารณาอย่างเฉพาะเจาะจงมากกว่า โดยทั่วไปแล้ว "ระยะทางจาก A ไป B" มีความหมายเหมือนกับ "ระยะทางระหว่าง A กับ B" ระยะทางมีปริมาณเป็นขนาดเพียงอย่างเดียว เพราะเป็น ปริมาณสเกลาร์
เรขาคณิต
ในเรขาคณิตสัมบูรณ์ (absolute geometry) ระยะทางที่น้อยที่สุดระหว่างจุดสองจุด คือความยาวของส่วนของเส้นตรงที่เชื่อมระหว่างจุดเหล่านั้น
ในเรขาคณิตเชิงพีชคณิต (algebraic geometry) เราสามารถหาระยะทางระหว่างจุดสองจุดบนระนาบ xy โดยใช้สูตรต่อไปนี้ ระยะทางจาก (x1, y1) ไปยัง (x2, y2) คำนวณได้จาก
และในกรณีเดียวกัน ระยะทางจาก (x1, y1, z1) ไปยัง (x2, y2, z2) บนปริภูมิสามมิติ คำนวณได้จาก
ซึ่งสามารถพิสูจน์ได้ง่ายโดยการสร้างรูปสามเหลี่ยมมุมฉาก แล้วคำนวณหาความยาวของด้านตรงข้ามมุมฉาก (hypotenuse) โดยใช้ทฤษฎีบทพีทาโกรัส
ในการศึกษาเรขาคณิตในระดับที่ซับซ้อน เราจะเรียกการหาระยะทางแบบนี้ว่าเป็น ระยะทางแบบยุคลิด (Euclidean distance) ซึ่งขยายผลมาจากทฤษฎีบทพีทาโกรัส แต่จะไม่ครอบคลุมถึงเรขาคณิตนอกแบบยุคลิด (non-Euclidean geometry) สูตรการหาระยะทางข้างต้นสามารถนำไปประยุกต์ใช้กับความยาวส่วนโค้ง (arc length) ได้ด้วย
กรณีทั่วไป
ฟังก์ชันระยะทาง d บนเซต M ที่เป็นเซตของจุด กำหนดขึ้นโดยที่ d : M×M → ℝ จะทำให้เงื่อนไขต่อไปนี้เป็นจริง ซึ่งฟังก์ชันระยะทางจะก่อให้เกิดปริภูมิอิงระยะทาง (metric space) ที่ประกอบด้วยคู่อันดับ (M, d)
ระยะทางกับระยะกระจัด
ระยะทางเป็นปริมาณสเกลาร์ที่ไม่สามารถเป็นจำนวนลบ และมีเพียงขนาด (magnitude) ในขณะที่ระยะกระจัด (displacement) จะเทียบเท่ากับปริมาณเวกเตอร์ที่มีทั้งขนาดและทิศทาง
ระยะทางที่นับโดยยานพาหนะ (ด้วยมาตรระยะทาง) หรือโดยคน สัตว์ สิ่งของ ฯลฯ ควรแยกแยะออกจากระยะกระจัดระหว่างจุดเริ่มต้นถึงจุดสิ้นสุด ถึงแม้ว่าจะหมายถึงระยะทางที่สั้นที่สุดก็ตาม เนื่องจากเส้นทางอาจมีการวนรอบ ซึ่งจุดสิ้นสุดสามารถเป็นจุดเดียวกับจุดเริ่มต้นก็ได้
ปลาเทวดา
ลักษณะ
มีรูปร่างโดยรวมเป็นรูปสี่เหลี่ยมรูปว่าว ลำตัวแบนข้างมาก มีปากขนาดเล็ก ครีบหลังเป็นกระโดงสูงอยู่ค่อนไปทางด้านหาง ครีบหลังบานยาวออกมาจากลำตัว ครีบท้องมีอยู่หนึ่งคู่เรียวเล็กและปลายชี้แหลม พบในลุ่มแม่น้ำอเมซอนและแม่น้ำโอริโนโคในทวีปอเมริกาใต้และลุ่มแม่น้ำใกล้เคียง มีพฤติกรรมอาศัยอยู่รวมเป็นฝูงในถิ่นที่มีพืชพรรณไม้น้ำขึ้นหนาแน่น และสภาพน้ำมีความเป็นกรดเป็นด่าง (pH) ประมาณ 5-5.5
ในสมัยอดีต ในการทำเหมืองใต้ดิน จะมีการนำปลาเทวดาหย่อนลงไปทดสอบก่อนที่มนุษย์จะลงไป เนื่องจากอาจมีก๊าซพิษอยู่ภายในใต้ดิน เพราะปลาเทวดาเป็นปลาที่มีความอ่อนไหวต่อสภาพอากาศง่ายมาก ซึ่งจากการช่วยไม่ให้มีมนุษย์ต้องตายนั้นจึงทำให้ได้ชื่อสามัญว่า "Angelfish" หรือ "ปลาเทวดา"
การจำแนก
แบ่งออกได้เป็นทั้งหมด 3 ชนิด คือ
อนึ่ง นักมีนวิทยาบางคนได้จำแยกชนิดของปลาเทวดาให้มากกว่านี้ โดยมีชนิดถึง 5 ชนิด ได้แก่ P. dumerilii, P. eimekei ซึ่งเป็นอีก 2 ชนิดเพิ่มเติมขึ้นมา แต่ก็ไม่ได้รับการยอมรับอย่างเป็นทางการ เพราะเชื่อว่าทั้ง 2 ชนิดนั้นได้กลายพันธุ์มาจากชนิดที่มีดั้งเดิมอยู่แล้วทั้ง 3
และสำหรับในชนิด P. altum นั้น ในปัจจุบันได้มีการนิยมเลี้ยงกันมากขึ้น โดยมีชื่อเรียกกันว่า "ปลาเทวดาป่า" หรือ "ปลาเทวดาอัลตั้ม" แต่เป็นชนิดที่เลี้ยงค่อนข้างยาก เนื่องจากปลามักปรับตัวให้กับสภาพน้ำไม่ได้ ซึ่งในปัจจุบันสามารถเพาะขยายพันธุ์ได้แล้ว และในชนิด P. scalare ที่เป็นต้นตระกูลของสายพันธุ์ต่าง ๆ ในปัจจุบัน หากเป็นปลาที่เป็นปลาสายพันธุ์ดั้งเดิม ก็จะนิยมเรียกว่า "ปลาเทวดาอัลตั้มเปรู" หรือ "ปลาเทวดาอัลตั้มโอริโนโค"
ปลาสวยงาม
ปลาเทวดาได้รับความนิยมในแง่ของการเป็นปลาตู้สวยงามมาช้านาน โดยผู้เลี้ยงนิยมเลี้ยงในตู้ไม้น้ำ ซึ่งปลาเทวดาเป็นปลาที่มีอุปนิสัยเรียบร้อย แต่ถ้าหากก้าวร้าวแล้วก็จะค่อนข้างยากที่จะเลี้ยงรวมกับปลาประเภทอื่น ๆ โดยมนุษย์นั้นได้พัฒนาสายพันธุ์ของปลาเทวดาชนิด P. scalare ให้มีสีสันแตกต่างจากเดิมไปมาก เช่น "ปลาเทวดาหินอ่อน" ที่มีสีสันเป็นสีดำสลับกับขาวทั้งตัว, "ปลาเทวดาดำ" ที่เป็นสีดำทั้งตัว, "ปลาเทวดาแพล็ตตินั่ม" ที่มีทั้งสีขาวสะอาดตา ดวงตาสีดำ และสีทองเหลือบเป็นประกายทั้งตัว ดวงตาสีแดง, "ปลาเทวดามุก" ที่เป็นสีเหลืองอ่อน ๆ ดูสะอาดตาทั้งตัว เป็นต้น
การขยายพันธุ์ของปลาเทวดา สามารถกระทำได้ในตู้เลี้ยง โดยวางไข่ติดกับวัตถุใต้น้ำที่มีลักษณะค่อนข้างมั่นคงแข็งแรง การวางไข่แต่ละครั้งประมาณ 300-1,000 ฟอง ใช้เวลาฟักเป็นตัวราว 36 ชั่วโมง ปลาที่พร้อมจะผสมพันธุ์และวางไข่ได้มีอายุตั้งแต่ 8-10 เดือนขึ้นไป
ฤดูกาล
ฤดูกาล เป็นช่วงเวลาในแต่ละปีที่แบ่งตามสภาพอากาศที่เปลี่ยนแปลงไป เกิดขึ้นจากการที่โลกโคจรรอบดวงอาทิตย์ เนื่องจากแกนโลกเอียงเป็นมุม 23.5 องศา จึงทำให้ในแต่ละช่วงของปี แต่ละบริเวณจะได้รับแสงแดดไม่เท่ากัน ทำให้มีอุณหภูมิต่างกัน จึงเกิดเป็นฤดูกาลต่าง ๆ ขึ้น
ในเขตอบอุ่น และเขตหนาว จะแบ่งออกเป็น 4 ฤดู ได้แก่ ฤดูใบไม้ผลิ ฤดูร้อน ฤดูใบไม้ร่วง และฤดูหนาว ซึ่งโดยทั่วไป ฤดูในเขตอบอุ่นของซีกโลกเหนือจะมีระยะเวลาดังนี้
สาเหตุในการเกิดฤดูกาล
ฤดูกาลเกิดขึ้นเนื่องจากการเอียงของแกนโลกที่เอียงทำมุมประมาณ 23.5 องศา กับ ระนาบวงโคจรของโลกรอบดวงอาทิตย์ ส่งผลให้ระยะเวลาในช่วงกลางวันและกลางคืน จากดวงอาทิตย์แตกต่างกันไปในแต่ละช่วงของปี นั่นคือในช่วงที่ซีกโลกเหนือหันเข้าหาดวงอาทิตย์ซึ่งถือว่าเป็นช่วงฤดูร้อนของซีกโลกเหนือเนื่องจากได้รับพลังงานจากดวงอาทิตย์มากที่สุดและมีกลางวันที่ยาวนานที่สุด ทางซีกโลกใต้จะห่างจากดวงอาทิตย์มากที่สุด นั่นคือเป็นฤดูหนาวของซีกโลกใต้ซึ่งมีกลางวันที่สั้นที่สุด
สะพานมิตรภาพไทย–ลาว 6 (นาตาล–ละคอนเพ็ง)
สะพานมิตรภาพไทย-ลาว 6 (นาตาล-ละคอนเพ็ง) เป็นโครงการใหม่ จากการประชุมคณะรัฐมนตรีเมื่อปี 2555 ที่จังหวัดสุรินทร์ มีมติเห็นชอบในหลักการของกรอบข้อเสนอแผนโครงการก่อสร้างสะพานข้ามแม่น้ำโขงช่วงอำเภอนาตาล จังหวัดอุบลราชธานี กับเมืองละคอนเพ็ง แขวงสาละวัน จุดก่อสร้างสะพานข้ามแม่น้ำโขง ทางทิศใต้ บ้านปากแซง หมู่ 3 ตำบลพะลาน อำเภอนาตาล จังหวัดอุบลราชธานี ซึ่งสถานที่แห่งนี้ ครม.สัญจร ได้ลงความเห็นชอบอนุมัติเมื่อครั้งประชุมสัญจรที่จังหวัดสุรินทร์ เป็นสะพานมิตรภาพข้ามแม่น้ำโขง แห่งที่ 6 ข้อดี คือ เมื่อสร้างสะพานตรงนั้น จะเป็นการยกระดับความเจริญในหลาย ๆ ด้าน และที่จะเป็นจุดเด่นของสะพานแห่งนี้ คือ จะสามารถย่นระยะทางในการที่จะออกจากประเทศไทย ในด้านการค้าขาย ด้านเศรษฐกิจผ่านประเทศลาว ไปที่เมืองดานัง ประเทศเวียดนาม ระยะทางเพียง 137 กม. เท่านั้น และจะสามารถขึ้นไปทางจีนได้ด้วย และจะได้ประโยชนทั้ง 3 ด้าน คือ ด้านเศรษฐกิจ ด้านสังคมวัฒนธรรม และด้านความมั่นคง
เจ้าชายอาแลกซันเดอร์แห่งบัลแกเรีย
เจ้าชายอาแลกซันเดอร์ที่ 1 บัทเทินแบร์ค (Александър I Батенберг; 5 เมษายน ค.ศ. 1857 – 17 พฤศจิกายน ค.ศ. 1893) เป็นเจ้าชาย (กเนียส) แห่งราชรัฐบัลแกเรียระหว่าง ค.ศ. 1879 จนกระทั่งสละราชสมบัติใน ค.ศ. 1886 รัฐสภาบัลแกเรียเลือกพระองค์ขึ้นเป็นเจ้าชายของดินแดนปกครองตนเองบัลแกเรีย ซึ่งยังมีสถานะทางการเป็นส่วนหนึ่งของจักรวรรดิออตโตมัน ต่อมาพระองค์ยุบรัฐสภาใน ค.ศ. 1880 และระงับใช้รัฐธรรมนูญใน ค.ศ. 1881 เนื่องจากพิจารณาว่ามีความเป็นเสรีนิยมมากเกินไป พระองค์ฟื้นฟูรัฐธรรมนูญขึ้นใน ค.ศ. 1883 อันนำไปสู่ความขัดแย้งกับจักรวรรดิรัสเซีย ซึ่งนั่นทำให้พระองค์ได้รับความนิยมในบัลแกเรีย ในรัชสมัยของพระองค์ประสบความสำเร็จในการรวมรูเมลียาตะวันออกเข้าเป็นส่วนหนึ่งของบัลแกเรียและได้รับการยอมรับจากมหาอำนาจใน ค.ศ. 1885 ต่อมาในเดือนกันยายน ค.ศ. 1886 เกิดการรัฐประหารโดยกองทัพบัลแกเรียที่นิยมรัสเซีย ซึ่งบีบบังคับให้พระองค์สละราชสมบัติ ในเวลาต่อมาพระองค์ได้เป็นหนึ่งในนายพลของกองทัพออสเตรีย